**Nedumerire**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul plânge, astre plouă,

Stropi de lacrimi prinse-n rouă,

Steaua Nordului e-n sud,

Norii în răcori asud,

Marea iar a furat luna,

Pe nisip răsună struna,

Focul zburdă în steluţe,

Pe cer merg nişte căruţe,

Soarele se-ascunde-n zori,

Se răneşte vântu-n flori,

Evadând din curmătură

Frigul vine la căldură.

Stelele se-neacă-n mare,

Furia încă mă doare,

Ţipă liniştea în mine

Mutilez noi foi veline,

Dorul nu mi-l mai găsesc,

Strigătele-mi răguşesc ,

Norii caută lumină...

Parcă-aş vrea să nu mai vină,

Mă frământ în fel şi chip,

Scoica râde pe nisip,

Vraja ei mă tot domină...

Doamne, fă-o să revină !

Zarea mi se-aşează-aproape

Picurând zorii pe pleoape,

Tot privesc până departe,

Nu-i nici ziuă, nu-i nici noapte,

Parcă-o văd în depărtare,

Iar apare, iar dispare

Prind din zbor dulce fior,

O iubesc sau o ador ?